পর্যটনের এই রং ফিকে হতে শুরু করে মাওবাদী আন্দোলন পর্বে। জঙ্গলমহলে নাশকতার শুরু ২০০৪ সালে। ওই বছর ডিসেম্বরে ল্যান্ডমাইন বিস্ফোরণে কেঁপে ওঠে বেলপাহাড়ির কাঁকরাঝোড়। বন-বাংলো ধ্বংস হয়। ২০০৮ থেকে শুরু হয় মাওবাদী এবং জনসাধারণের কমিটির লাগাতার আন্দোলন। একের পর এক খুন-সন্ত্রাসে অরণ্য- শহরের চেনা ছবিটা বদলে যায়। সবুজের কোল জুড়ে তখন শুধু আতঙ্ক-উদ্বেগ-হাহাকার। এই পরিস্থিতিতে পর্যটকদের আনাগোনা প্রায় বন্ধ হয়ে যায়। ঝাঁপ বন্ধ হয় হোটেলগুলোর।